มิสเวิลด์แคนาดาตั้งโต๊ะแถลงข่าวจวกจีน สกัดไม่ให้ร่วมประกวดมิสเวิลด์ 
อนาสตาเซีย หลิน มิสเวิลด์แคนาดา 2015 ตอบโต้จีนสุดฤทธิ์ เปิดแถลงข่าวที่ฮ่องกง หลังโดนทางการแดนมังกรสกัดไม่ให้เข้าร่วมการประกวดมิสเวิลด์รอบสุดท้าย สาเหตุมาจากเธอออกมาเคลื่อนไหววิจารณ์รัฐบาลจีนจำกัดสิทธิเสรีภาพประชาชน และปราบปรามลัทธิฟาหลุนกง,เมื่อวันที่ 27 พ.ย. 58 สำนักข่าวบีบีซี รายงานว่า น.ส.อนาสตาเซีย หลิน เจ้าของตำแหน่ง มิสเวิลด์ แคนาดา ประจำปี 2015 เปิดแถลงข่าวต่อสื่อมวลชน ที่ฮ่องกง เมื่อ 27 พ.ย. จากการที่เธอไม่ได้รับอนุญาตจากทางการจีนให้ไปเข้าร่วมการประกวดมิสเวิลด์ รอบสุดท้ายในประเทศจีน เนื่องจากที่ผ่านมา นางสาวหลินเคยแสดงภาพยนตร์ซึ่งมีเนื้อหาเกี่ยวกับการจับกุมสมาชิกลัทธิฟาหลุนกง และเธอยังเคยได้รับเชิญให้ไปพูดแสดงความเห็นต่อการที่จีนปิดกั้นลัทธิฟาหลุนกงต่อที่ประชุมคณะกรรมาธิการสภาคองเกรสสหรัฐฯ เมื่อเดือนก.ค.ที่ผ่านมา,นางสาวหลิน ชาวแคนาดาเชื้อสายจีนวัย 25 ปี กล่าวว่า เธอไม่ได้รับคำเชิญให้เข้าร่วมการประกวดมิสเวิลด์รอบสุดท้ายในจีน ซึ่งนั่นหมายถึง เธอไม่ได้รับการอนุมัติวีซ่าในการเดินทางเข้าประเทศจีน แต่กระนั้น น.ส.หลิน ก็พยายามจะเดินทางไปยังเมืองซานย่า บนเกาะไหหลำ ของจีน สถานที่จัดการประกวดมิสเวิลด์ รอบสุดท้าย ซึ่งจะเริ่มขึ้นในวันที่ 19 ธ.ค.นี้ เนื่องจากเห็นว่าทางการเมืองซานย่า อนุญาตให้นักท่องเที่ยวจากบางชาติ รวมทั้งนักท่องเที่ยวชาวแคนาดา สามารถเดินทางมาท่องเที่ยวที่เมืองซานย่าได้ โดยใช้วีซ่าพิเศษ,บีบีซี แจ้งว่า ขณะที่นางสาวหลินพยายามจะเช็กอินที่นั่งเครื่องบินโดยสาร ที่เคาน์เตอร์ของสายการบินดรากอนแอร์ ในท่าอากาศยานฮ่องกงอยู่นั้น ปรากฏว่า ทางเจ้าหน้าที่ของสายการบินได้แจ้งต่อนางสาวหลินให้คุยโทรศัพท์กับเจ้าหน้าที่ทางการเมืองซานย่า ก่อนต่อมา เจ้าหน้าที่จีนจะบอกกับเธอว่า ไม่สามารถเดินทางเข้ามายังเมืองซานย่าได้,ทั้งนี้ นางสาวหลินได้ย้ายจากจีน ไปอยู่ที่แคนาดากับแม่ ซึ่งเป็นอดีตศาสตราจารย์สอนหนังสือในมหาวิทยาลัย ตั้งแต่ปี 2546 ซึ่งตอนนั้น เธออายุ 13 ขวบ ส่วนพ่อของเธอ ก็ยังอยู่ในประเทศจีน และถูกเจ้าหน้าที่ทางการข่มขู่เรื่อยมา นับตั้งแต่เธอออกมาเคลื่อนไหววิพากษ์วิจารณ์จีนที่ปิดกั้นลัทธิฟาหลุนกง ประกาศให้เป็นลัทธินอกกฎหมาย และปราบปรามสมาชิกลัทธิฟาหลุนกงตั้งแต่ปี 2542 นอกจากนั้น นางสาวหลินยังออกมารณรงค์เรียกร้องให้จีนเคารพสิทธิเสรีภาพของประชาชนมาอย่างต่อเนื่อง
อนาสตาเซีย หลิน มิสเวิลด์แคนาดา ตอบโต้จีนสุดฤทธิ์  เปิดแถลงข่าวที่ฮ่องกง หลังโดนทางการแดนมังกรสกัดไม่ให้เข้าร่วมการประกวดมิสเวิลด์รอบสุดท้าย สาเหตุมาจากเธอออกมาเคลื่อนไหววิจารณ์รัฐบาลจีนจำกัดสิทธิเสรีภาพประชาชน และปราบปราม
มิสเวิลด์แคนาดา,อนาสตาเซีย หลิน,ทางการจีน,ไม่เชิญ,ประกวด,มิสเวิลด์,ฮ่องกง,ไม่เชิญเข้าร่วมการประกวด,มิสเวิลด์รอบสุดท้าย,ข่าว,ไทยรัฐออนไลน์,ข่าวต่างประเทศ,วีซ่า,จีนไม่อนุมัติวีซ่า